Euroskeptikët dhe zgjedhjet evropiane
Votimet për Parlamentin Evropian zhvillohen në të 28 vendet anëtare të BE-së dhe vazhdojnë mbi katër ditë, duke filluar nga data 22 maj.
Zonja Le Pen po përpiqet të shfrytëzojë momentin për të ngritur zërin anti – emigracion të Frontit të saj Kombëtar dhe për ta bërë këtë nëpërmjet një grupi të gjerë parlamentar. Këto parti po përfitojnë nga zhgënjimi i publikut me Bashkimin Evropian dhe po kërkojnë të dobësojnë pushtetin e bllokut mbi qytetarët evropianë nga brenda institucionit ligjvënës të Evropës. Marine Le Pen, Fronti Kombëtar: thotë zonja Le Pen. Prej kohësh Parlamenti Evropian shihej me ironi si një forum diskutimesh pa vlerë, por vitet e fundit, ai ka fituar autoritet dhe miratimi i tij tani është i nevojshëm për të gjitha ligjet kryesore të BE-së - nga rregullimi i tregut financiar te madhësia e reklamave antihun në paketat e cigareve. Megjithatë, Parlamenti nuk arrin të ketë ndikim te legjislaturat e vendeve të veçanta, sepse deputetët e tij nuk mund të propozojnë ligje të reja. Thibaud Collins, Fronti Kombëtar: thotë Thibaud Collins, mbështetës i Frontit Kombëtar. Fronti Kombëtar ka tre vende në Parlamentin Europian, dy prej tyre mbahen nga zonja Le Pen dhe babai i saj, Jean Marie Le Pen, themeluesi i partisë. Ajo shpreson të rrisë praninë e partisë së saj në Parlament. Në nëntor zonja Le Pen u bashkua me partinë anti-BE dhe anti -Islamike të holandezit Geert Wilders, i cili njoftoi plane për të "çliruar Europën nga "përbindëshi i Brukselit," siç e quan ai. Geert Wilders, Partia Liria: thotë Wilders. Megjithatë, Partia e zotit Wilders mori një goditje në muajin shkurt pasi ai fyeu shumë holandezë me parrullën Një ndër katër deputetë evropianë nga Partia e Lirisë janë larguar prej saj, po ashtu edhe tre prej 15 ligjvënësve të grupit në parlamentin holandez dhe partia ka rënë në vend të dytë në sondazhet e opinionit, nga vendi i parë që mbante. Rënia ekonomike e Evropës ka ushqyer partitë populiste të të gjitha ngjyrave në të gjithë kontinentin, nga Partia e Pavarësisë në Britani tek Agimi i Artë në Greqi. Por edhe në qoftë se grupet e ekstremit të djathtë e zgjerojnë praninë e tyre në Parlament, ato nuk kanë shanse të kapin shumicën, madje axhendat e tyre nacionaliste mund të bien ndesh me njëra-tjetrën në debatet parlamentare. Janis Emmanoulidis, analist në Qendrën e Politikave Evropiane në Bruksel, e vë në pikëpyetje nëse palët e ndryshme ekstremiste mund të krijojë një grup të unifikuar. Janis Emmanoulidis, Qendra e Politikave Evropiane: Pavarësisht nga rezultati i zgjedhjeve, partitë euroskeptike po tregojnë se kanë ndikim; dikur në periferitë politike, ato kanë arritur të ndikojnë në politikat kombëtare. Për vite me radhë, BE-ja vazhdoi të zgjerohej duke përfshirë ish-vendet komuniste të Europës Lindore dhe u duk sikur blloku do të bëhej më i fortë. Sot, askush nuk mendon se kjo është e garantuar.